section_heading: Djela
paragraph_text: U jednom trenutku, Buffon je predložio teoriju da je priroda Novoga svijeta inferiorna onoj u Euroaziji. Tvrdio je da u Amerikama nedostaju veliki i moćni stvorovi i da su čak i ljudi manje muževni od onih europskih. Pripisivao je ovu inferiornost močvarnom smradu i gustim šumama na američkome kontinentu. Ove su primjedbe toliko razbjesnile Thomasa Jeffersona da je poslao dvadeset vojnika u šume New Hampshirea da uhvate losa za Buffona kao dokaz o "snazi i veličanstvenosti američkih četveronožaca".Bryson, Bill 2004. A Short History of Nearly Everything. New York: Broadway Books. str. 81. Buffon je kasnije priznao svoju grešku.